पाएं अपने शहर की ताज़ा ख़बरें और फ्री ई-पेपरडाउनलोड करें
थाना क्षेत्र के खुटहेरिया मोड़ के पास कार से धक्का लगने के बाद एक युवक की मौत हो गई। मृतक की पहचान गढ़वा के नगवां मुहल्ला निवासी चंद्रशेखर शर्मा के 18 वर्षीय पुत्र विशाल कुमार शर्मा के रूप में की गई है। घटना शनिवार पांच बजे सुबह की है।जानकारी के अनुसार विशाल मुंद्रिका शर्मा के घर के बाहर रात में खटिया पर सोया हुआ था। सुबह में पांच बजे मुंद्रिका की सिल्वर रंग की आल्टो 800 कार (जेएच 01 ईजी 3380) शादी की बुकिंग से भवनाथपुर के मकरी से वापस आयी थी।कार को बैक कर लगाने के दौरान मालिक के पुत्र राजकुमार शर्मा ने सोए हुए विशाल को कार से धक्का मार दिया।
फिर घायल विशाल को उसी गाड़ी में डालकर इलाज कराने के लिए राजकुमार शर्मा लेकर चले गए। लेकिन किसी को सूचना नहीं दी। घटना के 10 घंटा बाद तक कुछ पता नहीं चल सका। विशाल के घर वाले भी गढ़वा से बड़ी संख्या में घटना स्थल पर पहुंच गए। फिर भी कुछ पता नही चला कि आखिर विशाल कहां पर है और किस स्थिति में है। घटना की सूचना पाकर पुलिस भी घटना स्थल पर पहुंच गयी। थाना प्रभारी नीतीश कुमार ने उस वक्त मौजूद घर की महिलाओं व मृतक के परिजनों से पूछताछ की। लेकिन कोई भी कुछ नही बताया कि विशाल कहां है। घटना के बाद से घर के सभी पुरुष सदस्य फरार हो गए हैं। काफी खोजबीन के बाद पुलिस को पता चला कि विशाल की मृत्यु हो चुकी है।कार चालक राजकुमार शर्मा विशाल के डेड बॉडी के साथ कार को गढ़वा थाना में लगा दिया है। वहां की पुलिस ने शव को पोस्टमार्टम के लिए सदर अस्पताल भेज दिया है।मृतक की शादी इसी महीने के संभवतः 13 मई को होनी थी।उसकी मौत से घर मे मातम का माहौल है। मृतक के परिजनों ने बताया कि मैं अपना बयान गढ़वा पुलिस को दूंगा। थाना प्रभारी ने बताया कि मृतक के माता पिता के बयान व आवेदन मिलने के बाद आगे की कार्रवाई की जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn